text: Marzà: 'L'alumnat de l'aulari del CRA Araboga de Canet lo Roig ja té un centre educatiu nou' | Canal56 Notícies
  Inicio Canet lo Roig Marzà: 'L'alumnat de l'aulari del CRA Araboga de Canet lo Roig ja té un centre educatiu nou'
  Nou aulari del CRA Araboga de Canet lo Roig
  on: 21/12/2020 En: Canet lo Roig
  La Conselleria destina 37,5 milions d'euros per a la millora i construcció dels centres educatius del Baix Maestrat
  Les cinc obres ja acabades del pla Edificant al Baix Maestrat, a més de l'escola de Canet lo Roig, són les obres de millora de l'IES Leopoldo Querol i del CEIP Mare de Déu de la Misericòrdia, ambdós de Vinaròs; així com del CEIP Marqués de Benicarló, i la rehabilitació del CEIP Felicinda Collell de Càlig. Aquestes cinc actuacions sumen una inversió total de 2,3 milions d'euros.
  Per a 2021, els pressupostos de la Conselleria d'Educació preveuen una inversió de 15,4 milions d'euros en el pla Edificant del Baix Maestrat. Això, en el cas de Vinaròs, permetrà escometre per complet les obres de millora als CEIP Nuestra Señora de la Asunción i Sant Sebastià, amb una inversió conjunta d'1,4 milions, i tindre 6,3 milions d'euros per a iniciar l'ampliació de l'IES José Vilaplana, a més d'altres 3,5 milions per a continuar avançant amb la construcció del CEIP Jaume I.
  Traiguera també tindrà en 2021 més de 58.000 euros per a iniciar i acabar les obres de millora del CEIP Verge Font de la Salut. Les altres tres actuacions d'Edificant a la comarca són els estudis estructurals dels CEIP Mestre Català i els IES Joan Coromines i Ramón Cid de Benicarló, tres intervencions ja licitades i que sumen una inversió de vora 72.000 euros per part de la Conselleria amb l'objectiu de determinar l'abast de les futures obres de rehabilitació d'aquests tres centres.